Diari Oficial de la Generalitat Valenciana


Sumari del DOGV 5945, del 02-02-2009 (2009/873)

Notificació a Elena López Martí. Expedient número VIVI/049807/176.
------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/873


Data del document
:   24-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Elena López Martí. Expedient número VIVI/049807/176. [2009/873]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica l'acord de no iniciació a Elena López Martí amb expedient VIVI/049807/176.  
Vista la denúncia presentada per Elena López Martí i altres propietaris de l'edifici situat a la Pobla de Vallbona c/ Sant Josep, núm. 22, per raó del que disposa l'article 11. d) del Reial Decret 1398/1993, de 4 d'agost, contra Xàbia Port SA, en el qual se us imputaven fets que poden ser constitutius d'infracció administrativa del règim legal que regula els habitatges de protecció pública, i aplicant-se els següents:  
Antecedents de fet  
Primer. Elena López Martí i altres propietaris presenten denúncia per presumpta vulneració del règim jurídic dels habitatges de protecció pública contra Xàbia Port SA, relatant els fets que va considerar constitutius d'infracció d'aquest règim.  
Segon. Examinades les denúncies presentades en data 20.12.2007, d'acord amb el que estableix l'article 73 de la Llei 30/1992, es va acordar l'acumulació de totes elles atés que guardaven identitat substancial.  
Tercer. Amb anterioritat a la iniciació del procediment, amb l'objecte de determinar amb caràcter preliminar si concorren les circumstàncies que justificaren la iniciació del procediment, es va realitzar visita d'inspecció de l'edifici, en data 13.08.2007, i es va comprovar, segons consta en informe tècnic que consta en l'expedient, l'existència de les deficiències següents: fissures horitzontals en les juntes de la rajola cara vista del sòcol de l'edifici i desperfectes en taulells de terratzo al costat de la junta de dilatació.   
Quart. Personat novament en l'edifici un funcionari tècnic d'aquest Servei Territorial, en data 21 d'abril de 2008, es comprova segons consta en l'informe tècnic, el qual consta en l'expedient, que s'han reparat les deficiències assenyalades.  
Fonaments de dret  
Primer. És competent per a l'adopció aquest acord aquest Servei Territorial, segons el que disposa el Decret 131/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre, i l'article 10 del Reial Decret 1398/1993, de 4 d'agost.  
Segon. L'article 12.1 del Reial Decret 1398/1993, de 4 d'agost, estableix que «amb anterioritat a la iniciació del procediment, es podran realitzar actuacions prèvies a fi de determinar, amb caràcter preliminar, si concorren circumstàncies que justifiquen aquesta iniciació. En especial, aquestes actuacions s'hauran d'orientar a determinar, amb la major precisió possible, els fets susceptibles de motivar la incoació del procediment, la identificació de les persones que poden resultar responsables i les circumstàncies rellevants que concorren en els uns i els altres».  
Tercer. Atés que en l'esmentat informe del tècnic es determina que s'han reparat les deficiències detectades, no hi ha raons que motiven la iniciació de procediment sancionador en haver desaparegut els fets que la justifiquen.  
Vistos els preceptes legals esmentats, la Llei 8/2004, de 20 d'octubre, de la Generalitat Valenciana, la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans, acorda la no-iniciació del procediment sancionador, per no concórrer circumstàncies que justifiquen aquesta iniciació.   
Contra aquest acord, el qual no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb els articles 107 i 114 de la Llei de Règim Jurídic de les Administracions Públiques, sense perjudici que puguen exercir qualsevol altre recurs que escaiga. Podent exercir, en tot cas, les accions que assenyalen els articles 1484 i següents, 1591 i 1909 del Codi Civil, davant de la jurisdicció ordinària.  
València, 24 de juny de 2008.- El cap del Servei Territorial: José Manuel Vacas Tatay.